Aue Maria gracia plena. Deuotissime seruitutis obsequia vbilibet exequenda cum salute in Domino sempiterna. Venerabilis pater et amande domine. Relacione religiosi et honorabilis domini patris nostri intellexi, quomodo quasi ex quadam necessitate velitis vnum in sacris ordinibus constitutum de partibus istis pro expedicione peregrinorum jn confessionibus, de partibus istis ac eciam Væstherbotne venientium deuocionis causa ad vos, inter vos constitui ad prefatum pietatis opus exequendum. Qua de re jn misericordia altissimi confidens ad huiusmodi negocium me expeditum fore offero reuerendissimis paternitatibus vestris, promittens in hiis alijsue quibuscunque monastice discipline et deuocionis officijs promptissimum et paratum, humillime petens vestre sancte congregacionis commvnem consensum michi filio vestro jn dubium remandare. Cum hijs breuibus altissimo Deo vos recommendo. Raptim et quasi jnopinate ex Vallegracie fferia quinta ante Luce ewangeliste anno etc. xciiij, domini confessoris sub sigillo. Vestre paternitatis humillimus filius ffrater Michael Johannis. Adress: Venerabili ac religioso patri domino Clementi, monasterij Watzstenensis confessori generali, preceptori meo et patri vnico debita cum veneracione.